112 



IV. 



Ep. L. Camerarii ad A. Oxenstierna, Hagae Comitis 

 d. J T Dec. 1624. 



R. A. Litt. 111. Virorum. 



S. P. Illustris ac Generöse Domine. 

 Cum iam per aliquot dies ob catarrhum satis graveni 

 domo non exierim, de rebus publicis nihil fere percipere 

 potui. Compensabo, volente Deo, septimana proxima. Nam 

 singulis scribere soleo. In Anglia et Gallia eo in statu res 

 sunt, ut tantum expectetur Mansfeldii traiectus cum exer- 

 citu. Ille Germanicas copias unice exspectat, sed ventus 

 illas adhuc retinet. Articulos de matrimonio Principis hic 

 mitto, in quibus multa mutari posse boni exoptant. Sed 

 prudentiores parum sperant, cum ante a Britanis plura adhuc 

 Hispanis promissa fuerint. Sic fieri solet, ubi in eiusmodi 

 coniunctionibus tantum ad humanas rationes, non simul et 

 praecipue (quod fieri debebat) ad Dei gloriam respicimus. 

 Dolendum inprimis est, veneficia Hispanica suas adhuc reli- 

 quias habere in Anglia. Sed de tota re proximae Londi- 

 nenses litterae plura nos docebunt. Ad Bredam vel obsi- 

 dione liberandam, vel commeatu necessario recreandam coep- 

 tae ingentes molitiones dilatae sunt, quod ventus idoneus vo- 

 tis non responderit. Continuae pluviae castra hostium infi- 

 nitis incommodis afficiunt, sed cunctas hactenus illorum ob- 

 stinatio superat. Princeps Auriacus valetudinem paulatim 



